Annonce





En ung flygtning og en ældre dansker har fundet sammen i et forunderligt bofællesskab.



20-årige Ammar fra Damaskus i Syrien er flyttet ind hos 71-årige Svend Erik fra Aarup. De to hygger sig med madlavning, have og tager på ture sammen.

20-årige Ammar fra Damaskus i Syrien er flyttet ind hos 71-årige Svend Erik fra Aarup. De to hygger sig sammen i et forunderligt bofællesskab, hvor Ammar har lært dansk på rekordtid. - Og de hjælpes ad med madlavning, have og tager på ture sammen.

Aarup: Svend Erik Spillehus bor i Aarup på Fyn. Han er pensionist, 71 år og barnefødt i Spillehusene ved Sandager. Ammar Mahoud Alhallak bor hos Svend Erik. Han er flygtning, 20 år og stammer fra Damaskus i Syrien. Trods aldersforskel og de kulturelle forskelligheder går de to godt i spænd. De laver mad sammen, tager på ture og er begge involveret i frivilligt arbejde. I det hele taget hygger de sig i hinandens selskab. Selv om Ammar jo egentlig bor til leje hos Svend Erik, så er de to blevet gode venner og føler sig omtrent som familie. Svend Erik har aldrig kendt sin far. Han voksede op hos sine bedsteforældre, der forkælede ham og gav ham en god barndom. Ammar havde også en god barndom hos sine forældre og søskende - indtil krigen brød ud.

20-årige Ammar fra Damaskus i Syrien besluttede sig for at flygte til Danmark, da han var 18 år gammel.

Annonce

Tog flugten

Svend Erik mødte sit livs kærlighed, Ragnhild, til et ungdomsgilde. De var kun 14 år gamle og måtte have kongebrev, da de få år senere blev gift. Svend Erik blev uddannet i Brugsen i Gelsted og meldte sig som 18-årig til militæret. Ammar besluttede at flygte fra Syrien, da han var 18 år gammel. Udsigten til værnepligt i Bashar-millitæret gjorde udslaget. Ammar kunne ikke tænke sig at skyde andre mennesker. Forældrene var kede af det, men støttede Ammar, der fik skaffet 5000 dollars og et pas. Flugten startede fra Damaskus til Libanon i bil. Fra Libanon til Libyen gik turen med fly. Her tilbragte Ammar tre dage i Sahara uden vand og mad. Siden gik turen med skib til Italien. 325 flygtninge var stuvet sammen og blev reddet i land af en tanker. Fra Italien gik turen i bil til Danmark med en menneskesmugler. De var fem flygtninge skjult i en personbil. Turen foregik uden stop. Kun menneskesmugleren måtte forlade bilen og fik noget at spise.

20-årige Ammar fra Damaskus i Syrien er flyttet ind hos 71-årige Svend Erik fra Aarup. De to hygger sig sammen i et forunderligt bofællesskab, hvor Ammar har lært dansk på rekordtid. - Og de hjælpes ad med madlavning, have og tager på ture sammen.

Annonce

Assens via Sandholm

Ragnhild og Svend Erik fik to piger og købte hus i Aarup. På et tidspunkt fik de også et plejebarn. Lykkeligt levede de sammen som ægtefolk i 48 år. Så blev Ragnhild syg, fik kræft og døde i 2014. I 2014 kom Ammar til Danmark. Han havde hørt, at Danmark var et godt land. Ammar blev anbragt i Sandholmlejren i København, kom siden til Bolderslev og endte i Assens Kommune. Svend Erik var blevet alene i huset i Aarup. Han var glad for den behandling, Assens Kommune havde givet Ranghild, da hun var syg. Da de syriske flygtninge kom til Danmark, besluttede han derfor at tilbyde kommunen sin hjælp. Han ville gerne have en lille flygtningefamilie eller en enlig flygtning boende. Sådan gik det til, at Ammar blev spurgt, om han ville bo hos Svend Erik.

20-årige Ammar fra Damaskus i Syrien er flyttet ind hos 71-årige Svend Erik fra Aarup. De to hygger sig sammen i et forunderligt bofællesskab, hvor Ammar har lært dansk på rekordtid. - Og de hjælpes ad med madlavning, have og tager på ture sammen.

Annonce

Ingen flæsk

Ammar rykkede ind i Svend Eriks gamle soveværelse. De synes begge, at det er hyggeligt at bo sammen. - Der står i lejekontrakten, at Ammar skal sørge for egen kost, siger Svend Erik. - Han er muslim, og jeg vil ikke undvære stegeflæsk, frikadeller og flæskesteg. Men Ammar vil gerne spise sammen med mig. Så det er endt med, at vi køber ind sammen og hjælpes om at lave maden. Når Ammar så besøger sine venner, laver jeg flæskesteg eller stegt flæsk med persillesovs. Ammar griner. - Svend Erik har hjulpet mig meget, siger han, også med dansk. Jeg snakker hele tiden dansk med Svend Erik og naboerne - og ovre på Industrien, hvor vi hjælper til. - Ammar har et godt humør og altid et smil på læben, siger Svend Erik. - Jeg prøver også at lære ham lidt dansk kultur. Vi har været på Christiansborg, besøgt brunkulslejerne i Søby og meget andet. Ammars største ønske i livet er at blive elektriker. Det kræver, at han tager en 9. og en 10. klasses uddannelse og finder en praktikplads. Umiddelbart har han ingen planer om at flytte fra Svend Erik de første par år. Men Svend Erik har sat huset til salg, det er blevet for stort. - Der kan jo ske det, at Ammar finder en sød kæreste, eller der kommer nogen og køber mit hus, siger Svend Erik. - Så bliver vi nødt til at skilles på en eller anden måde. - Jeg har tænkt på at flytte i en lejebolig i området. Men hvis det skulle ske, så vil der også være et værelse til Ammar. Det er helt sikkert.

20-årige Ammar fra Damaskus i Syrien er flyttet ind hos 71-årige Svend Erik fra Aarup. De to hygger sig sammen i et forunderligt bofællesskab, hvor Ammar har lært dansk på rekordtid. - Og de hjælpes ad med madlavning, have og tager på ture sammen.

20-årige Ammar fra Damaskus i Syrien er flyttet ind hos 71-årige Svend Erik fra Aarup. De to hygger sig sammen i et forunderligt bofællesskab, hvor Ammar har lært dansk på rekordtid. - Og de hjælpes ad med madlavning, have og tager på ture sammen.